Við Gjónna ligg im Doi fo da Dalá (Doiboch), eppa zwoarathoib Kilometa nuadestlich fo Leynar. Nomensgemd hand d zwoa Klomma Stóragjógv (Grousse Klomm) und Rangagjógv (Innaseitnklomm), de glei neadlich fo da Osidlung is. Es is iwa a Schodastrossn z erreichn, de wos am Leynavatn fo da oidn Haptstroß auf Leynar ozweigg. Kuaz noch da Kreizung ligg s Summaheisei Leynavatnssmáttan und a londwiatschoftlichs Gebeide, de wos sozsong an Uatstei doastejnd. Við Gjónna sejm bested aus oam Hof (Sethúsini frammi við Gjónna) und drei a fia Nemgebeide. S Haptgebeide is typisch fia oide färöische Bauanhef, a Longhaus (färöisch: lon) mid graue Stoamauan und am Grosdoch. A wengei neadlich ligg d Oim Ærgisáfløta (Oimbochwisn), mid oana groussn und fimf kleanane Hittn.